17/02/2014 | Administración LocalMunicipal
Ferrol
Urbanismo. Inspección e Disciplina
Edicto notificación a don Juan José Espiñeira López e ESAMAGAL, SL expediente OE 122/2009 Espartero 19

Notificación a don JULIAN SEBASTIAN CORENCIA BOTE E ESAMAGAL, SL expediente OE 122/09 ESPARTERO 19 Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 29.10.2013 que resolve o expediente de orde de execución OE 122/09, xa que se intentou a notificación e non se puido realizar, procédese á súa práctica mediante o anuncio no taboleiro de editos do concello do último domicilio coñecido e no Boletín Oficial da Provincia para coñecemento do interesado. PRIMEIRO.- Ordenar a don Juan José Espiñeira López, propietario do inmoble sito na rúa Espartero núm.19, a realización das actuacións necesarias para os efectos de restablecer a seguridade, salubridade e ornato do inmoble obxecto do presente expediente, e consistentes no seguinte: — Saneado da cuberta existente consistente en levantado de tellas e sustitución de elementos que estean podridos por outros similares e colocación pranchas impermeables que eviten a entrada de auga. Deberase ter especial atención ós encontros para evitar filtracións. — Nas zonas onde desapareceu a cubrición deberase limpar de cascallos e eliminar o forxado podrido para evitar o colapso das vigas con efecto dominó e deberase impermeabilizar os muros para evitar as humidades. — Revisarase a cheminea tendo en conta que se ten perigo de desprenderse desmontarase parcialmente para evitar o risco de vuelco. — Debido a gran deformación e mal estado xeralizado da fachada posterior deberase desmontar para evitar o risco de caída cara a finca colindante posterior. Mentres non estean executadas estas medidas deberase acordoar a zona de influencia de caída. — Debido ó mal estado xeralizado de pudrición e desancoraxe da estrutura da galería o apontoamento da mesma non é factible desde o punto de vista da seguridade polo que deberá desmontar a galería de madeira da fachada principal para evitar o risco inminente de caída cara á vía pública. — Colocación dunha malla impermeable que protexa temporalmente á fachada tra-la galería. — Retirada da vexetación e dos entullos da edificación. — Deberán vallarse as zonas de risco de caída a través dos ocos dos forxados. Prazo de Execución das obras 10 días. Estímase que o custo das obras de emerxencia a realizar ascende a un importe de 21.000 €. Dada a entidade das obras presentarase nomeamento de dirección facultativa, nomeamento de coordinador de seguridade e saúde cunha memoria valorada dos traballos a realizar no inmoble. Así mesmo, deberá cumprir o disposto na resolución achegada polo Servizo de Patrimonio, con data do 19.02.2010, pola que se autoriza a realización das obras coa seguinte condición: “Deberá remitirse a documentación gráfica e fotográfica do inmoble, e en particular da galería que se desmonta, para permitir a súa reprodución nunha posterior intervención no inmoble, se procedese”. SEGUNDO- Apercibir aos interesados que de non cumprimentar a orde descrita no parágrafo anterior, procederase por esta Administración á execución forzosa prevista nos artigos 95 e 96 da LRX-PAC e 199.4 da LOUGA, ben en forma subsidiaria por esta Administración municipal a custa do interesado, esixíndolle o importe dos gastos, danos e prexuízos conforme ao procedemento de constrinximento, ou mediante a imposición de multas coercitivas de 300,00 € a 6.000,00 €, reiterables ata lograr a execución das obras ordenadas. Todo o anterior, sen prexuízo de esixir nos tribunais da orde penal as correspondentes responsabilidades por delito de desobediencia, tipificado no artigo 556 do Código penal. TERCEIRO.- Solicitar ao Rexistro da Propiedade a práctica da anotación marxinal da resolución do presente expediente OE 122/09 de acordo co artigo 63.3 do R. D. 1093/97 de 4 de xullo, unha vez que esta resolución adquira firmeza en vía administrativa. (Ref. Catastral: 1445225NJ6114N0001RP). CUARTO.- Comunícaselle aos obrigados que, estando advertidos pola Administración dos riscos existentes, serán da súa responsabilidade os danos e prexuízos que se poidan ocasionar. QUINTO.- Notificar aos interesados no expediente. Contra esta resolución que é definitiva na vía administrativa, poderá vostede interpoñer RECURSO DE REPOSICIÓN ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Se opta por interpoñer RECURSO DE REPOSICIÓN previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte ao da recepción da presente notificación, de acordo co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificados pola Lei 4/1999, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Contra a resolución presunta do recurso de reposición, que terá lugar transcorrido un mes desde a súa interposición sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel no que a resolución do referido recurso de reposición se debería notificar de forma expresa (un mes desde a súa interposición), todo iso de acordo co disposto no artigo 46 da Lei 29/1998, do 13 de xullo, reguladora da xurisdición contencioso-administrativa en relación cos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificada pola Lei 4/1999, do 13 de xaneiro. Ferrol, O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez